hu es hu en hu hu hu hu hu hu hu hu hu hu hu hu hu hbs_lat en pt pl tr en hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu en de hu hu hu hu hu hu hu en
Miért gyarapodnak a kilók az életkorral? | Cédrus Patika
Az öregedés egyik legbosszantóbb jele, amikor észrevétlenül szaladnak fel a kilók. A fogyás az életkor előrehaladtával egyre nagyobb kihívást jelent, még akkor is, ha kevesebbet eszünk és többet mozgunk. A kutatóknak azonban van néhány ötlete, hogyan tudjuk felvenni a harcot ezekkel a zsírpárnákkal.
Évente körülbelül egy százalékkal csökken az izomtömeg
Az öregedés elkerülhetetlen, de ettől még nem lesz könnyebb. Az elhízás az amerikai felnőttek mintegy negyven százalékát érinti, beleértve a fiatalokat és a középkorúakat is. Ez a Betegségek Ellenőrzési és Megelőzési Központja szerint 93,3 millió felnőtt és komoly egészségügyi probléma, amely növeli többek között a kettes típusú cukorbetegség, a szívbetegségek, a stroke és a rákos megbetegedések esélyét.
Amikor öregszünk, fokozatosan veszítjük el izomtömegünket, ami évente körülbelül egy százalékkal csökken – mondta Donald D. Hensrud, a Mayo Klinikai Orvostudományi Főiskola professzora. – Emiatt csökken az anyagcsere sebessége és ez minél kisebb mértékű, annál kevesebb kalóriát égetünk el, ami: talán eleinte észrevehetetlen, de ahogy az évek telnek, egyre nyilvánvalóbbá válik.
Említette a spontán fizikai aktivitást is, ami gyakran csökken az életkorral.
Jessica Murgueytio dietetikus arról beszélt, hogy ebben az esetben heti kettő-három napos edzéstervet ajánl, további egy-két napos kardiovaszkuláris testmozgással kiegészítve.
A szakember szerint érdemes ilyenkor bevonni a munkába egy személyi edzőt is, aki segít megtanítani biztonságosan és hatékonyan kezelni a súlyokat. Emellett azt ajánlotta, hogy próbálják meg teljesíteni a napi 10 ezer lépést.
Fontosak a zsírszövetben zajló folyamatok
A hormonok változása, a férfiaknál a tesztoszteron, a nőknél az ösztrogén és a progeszteron csökkenése szintén befolyásolhatja a testsúlyt. A kutatók szerint azonban tévedés, hogy a nőknél ez gyorsabban gyarapszik: inkább másként oszlik meg, mint a férfiaknál, akik leginkább a hasra hajlamosak hízni az életkor előrehaladtával.
Egy nemrégiben készült tanulmány szerint az öregedési folyamat során a zsírszövetben csökken a lipidek ciklusa, azaz a zsír eltávolítása a zsírsejtekből lelassul, hozzájárulva a súlygyarapodáshoz.
Az eredmények azt mutatják, hogy a zsírszövetben zajló folyamatok „az öregedés során a többi tényezőtől független módon szabályozzák a testtömeg változásait”– magyarázta Peter Arner, a svéd Karolinska Intézet kutatója, a tanulmány egyik fő szerzője.
A kutatók azt javasolják, hogy az életkortól függetlenül végezzünk rendszeres testmozgást, figyeljük a kalóriák számát és kerüljük azt, hogy egy helyben ülünk.
Hangsúlyozták: a fizikai aktivitás minden típusa kalóriát éget és emiatt rendkívül fontos szerepet tölt be a súlykontrollban. Elsősorban az úgynevezett intervallum, más néven résztávos edzést ajánlják, viszont csakis a megfelelő ellenőrzés mellett.
Arra bátorítanak, hogy figyeljenek az ételek adagjaira, rendszeresen fogyasszanak friss gyümölcsöket és zöldségeket. A jó hír viszont emellett az, hogy a súlygyarapodás a hatvanas évek közepe után stabilizálódik.
Cím: Budapest XX. kerület
Nyáry Pál utca 101.
Internetes és telefonos rendelés feltételei
© 2016 All rights reserved. - sitebuild and design by netDesign